section_heading: Životopis
paragraph_text: Njihov je brak poništen 1497. zbog njegove navodne impotencije, a Lucrezia se godinu dana kasnije udala za Alfonsa Aragonskog, izvanbračnog sina Alfonsa II, napuljskog kralja. Njihov je brak trajao dvije godine i 1. studenog 1499. Lucrezia je rodila prvo dijete Rodriga Aragonskog. Brakom Lucrezijnog brata Cesarea Borgije s Charlottom od Albreta obitelj Borgia se politički približila francuskoj kraljevskoj kući, zakletom neprijatelju Napuljske kraljevine. Cesare Borgia tada organizira atentat na Lucrezijnog muža koji je ubijen u vlastitoj kući 1500. godine.